Mitriūnai
Mitriūnai – kaimas Panevėžio rajono savivaldybėje, 8 km į šiaurės vakarus nuo Krekenavos, šalia kelio  3004  Krekenava–Skėmiai–Grinkiškis  ir Lokaušos upelio. Daugumą gyventojų sudaro po kolektyvizacijos ir melioracijos čia atsikėlę aplinkinių kaimų ir vienkiemių gyventojai. Išlikęs Mitriūnų dvaras ir parkas. Kaime dominuoja viena pagrindinė gatvė, apie kurią išsidėsčiusios keliasdešimt sodybų. Vyrauja pagal standartinius projektus po II pasaulinio karo statyti plytiniai namai su ūkiniais pastatais.